《偈颂一百三十三首 其九十八》
宋代·园居简

今朝三月初五，天色半晴半雨。园林过了清明，无限落花飞絮。

园迦悭，弥勒富。绝怜杜宇不知时，啼得血流无用处。

作者简介：园居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。